CELEX: 62012TN0048
Language: et
Date: 2012-02-06 00:00:00
Title: Kohtuasi T-48/12: 6. veebruaril 2012 esitatud hagi — Euroscript-Polska versus parlament

14.4.2012   
            
            
               ET
            
            
               Euroopa Liidu Teataja
            
            
               C 109/19
            
         6. veebruaril 2012 esitatud hagi — Euroscript-Polska versus parlament
   (Kohtuasi T-48/12)
   2012/C 109/43
   Kohtumenetluse keel: prantsuse
   
      Pooled
   
   
      Hageja: Euroscript-Polska Sp. z o.o (Krakov, Poola) (esindaja: advokaat J.-F. Steichen)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               esimese võimalusena tühistada 9. detsembri 2011. aasta otsus;
            
         
               —
            
            
               teise võimalusena tühistada pakkumismenetlus PL/2011/EP;
            
         
               —
            
            
               mõista käesoleva kohtuastme kulud välja parlamendilt;
            
         
               —
            
            
               jätta hagejale kõik teised õigused, väited ja hagid.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et on kuritarvitatud võimu, kuna Euroopa Parlament ei edastanud või vastavalt edastas hilinemisega teabe, mida hageja palus edastada hankelepingu uuesti sõlmimise tõttu hankemenetluses poola keelde tõlkimise teenuste osutamiseks (1).
            
         
               2.
            
            
               Teine väide, et on rikutud Euroopa Liidu norme ja põhimõtteid, sealhulgas finantsmäärust (2) ja finantsmääruse rakenduseeskirju (3), kuna edukas pakkuja on välistatud, kui ta taotleb oma pakkumuse uuesti hindamist ning parlament ei saa nii enam vaadata uuesti läbi otsust hagejaga lepingu sõlmise kohta, välja arvatud hankemenetluse peatamise või tühistamise korral.
            
         
      (1)  ELT 2011/S 56-090361.
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (3)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).